नई दिल्लीः दिल्ली में हो रही झमाझम बारिश के बीच गुरुवार को भारत के खेल एवं सूचना-प्रसारण मंत्री राज्यवर्धन सिंह राठौड़ और दिल्ली भाजपा अध्यक्ष मनोज तिवारी ने दिल्ली मेट्रो का रुख किया। दोनों 'लाल बत्ती की गाड़ी' वाली परंपरा तोड़कर मेट्रो पर सवार हुए और पूर्व भारतीय दिग्गज क्रिकेटर वीरेंद्र सहवाग से मिलने पहुंचे। ये कदम उन्होंने भारतीय जनता पार्टी के 'संपर्क फॉर समर्थन' मुहिम के जरिए उठाया।